‘Regse bevelvoerder’ vas oor beweerde komplot, ammunisie | Maroela Media
Die Wellington-landdroshof. Foto: Skermskoot/Google Maps
ŉ Vyftigjarige man van Wellington in die Wes-Kaap is deur die Valke in hegtenis geneem aangesien hy glo deel was van ŉ beweerde komplot om geweld te pleeg.
Izak Gerhardus Visagie (50) is volgens die Valke die bevelvoerder van ŉ regse groep. Hy is Donderdag by sy huis in Wellington in hegtenis geneem na ŉ klopjag deur lede van die Valke se eenheid wat misdade teen die staat ondersoek en die polisie se misdaadintelligensie-eenheid.
Visagie het Vrydag in die Wellington-landdroshof verskyn en is op borgtog van R1 000 vrygelaat, het kapt. Philani Nkwalase, woordvoerder van die Valke, gesê.
Die aanklagte teen hom is vir die beweerde onwettige besit van ammunisie en die beweerde komplot. Hy moet weer op 9 September in die hof verskyn.
Volgens Nkwalase het die polisie inligting oor die beweerde komplot om geweld te pleeg opgevolg, wat hulle na Visagie se huis gelei het.
“ŉ Deursoek-en‑beslagleggingsoperasie is uitgevoer en die lede het op lewendige ammunisie wat in ’n sak verpak was, beslag gelê.”
Nkwalase wou nie die naam van die beweerde regse groep bekend maak of meer inligting verskaf oor die beweerde komplot om geweld te pleeg nie. Volgens hom sal die inligting in die hof uitkom en is die ondersoek in die verband steeds aan die gang.
Alweer ‘n “inside informer ” wat hom weggegee het.
“lewendige” ammunisie, waarvoor sal jy “dooie” ammunisie aanhou as jy jouself en of familie wil beskerm ????
waar moet ek dan my ammunisie bere, afgesien in ‘n kluis, ek kan dit nie net laat rondle nie
Snaaks dat sekere mense so vinnig gevang word
Nou mors die polisie hulle tyd op sulke nonsens in plaas daarvan om plaasmoordenars en aanvallers aan te keer. Wat se bedreiging kan een enkelke regse persoon nou inhou vir ‘n regering wat plaasmoorde, plaasaanvalle en misdaad goedgesind is?
Ek is so siek vir die handsoppers en die liberale uitskydings in die Afrikaner gemeenskap wat met oogklappe round loop.